TERROR: Nasserdine Menni fra Algerie er nå dømt i Skottland for å ha samarbeidet med mannen som sprengte seg selv og en bilbombe i det sentrale Stockholm 12. november 2010. Planen var å ramme julehandlende, men bare to stykker ble lettere skadet foruten gjerningsmannen selv, som døde. Foto: Scanpix

Brukte trygd til å finansiere Stockholm-bomben

(VG Nett) En ulovlig innvandrer fra Algerie er dømt i Storbritannia for å ha planlagt og finansiert selvmordsbomben i Stockholm i 2010.

Oppdatert 21. juli 2012

Artikkelen er over åtte år gammel

Nasserdine Menni er etter en 11 uker lang rettssak i Glasgow funnet skyldig i å planlegge å ta livet av julehandlere i Stockholm i desember 2010.

Etterforskning gjennomført av både britisk politi og FBI avdekket Mennis bånd til svenske Taimour Abdulwahab al-Abdaly, som døde etter å ha detonert en bombe i den svenske hovedstaden. De to skal ha blitt kjent med hverandre da de bodde i Luton, ifølge The Daily Telegraph.

Julehandel-drap

Menni endte i Glasgow, hvor han søkte asyl, og det var penger han tjente der - fra ulovlig hevet trygd og småjobber - som skal ha finansiert terrorangrepet i Sverige. Hans forsvarere hevdet at pengene gitt til Abdulwahab skulle videreformidles til familie i hjemlandet, men juryen avviste påstanden.

Abdulwahabs kjøpte en brukt Audi for pengene og planen var å detonere en bilbombe for å drive julehandlerne mot et område av byen hvor selvmordsbomberen ventet med eksplosiver festet til kroppen.

BAKGRUNN: Terror-rettsaken i Skottland

Men til tross for å ha satt fyr på bilen, ble ikke bomben i bilen detonert. Opptak fra overvåkningskameraer viser at Abdulwahab forsøkte å detonere en av anordningene han var festet til, og utløste den 15 minutter etter at bilen begynte å brenne. To personer ble lettere skadet i angrepet.

SPESIAL: Alt om terrorangrepet i Sverige i 2010

Avslørt av mobil

Det var mobiltelefonen funnet ved Abdulwahab som avslørte bånd til Menni i Glasgow. Der var han også kjent som en asylsøker fra Kuwait ved navn Ezeeden Al-Khaledi.

Overvåkning og etterforskning avdekket av Menni hadde flere bankkontoer under flere alias, som han overførte penger til Abdulwahab fra, melder The Daily Telegraph.

Dommen, som forventes å være langvarig fengselsstraff, avsies 27. august i Glasgow.

Publisert: 21.07.12 kl. 22:11 Oppdatert: 21.07.12 kl. 23:09

Les også